alexandrainst/scandi-wiki huggingface dataset:
Grimstad gamlehjem

Grimstad gamlehjem ble opprettet året 1911 i Grimstad. Allerede i 1906 ble Foreningen til indtægt for et vordende gamlehjem stiftet, og denne samlet inn penger for byggingen av gamlehjemmet. I 1909 fikk foreningen kr. 3 000 fra Skomaker Chr. Simonens legat tildelt av Grimstad fattigstyre. Med disse midlernediverse større og mindre pengegaver og et lån på 4000 kroner fra Grimstad sparebank var det mulig å opprette Grimstad gamlehjem.

Gamlehjemmet ble bygget på en større gård på Biodden ved Grosfjorden og kunne innvies den 18. juni 1911. Eier av hjemmet var Gamlehjemsforeningen som også valgte 4 av de 5 styremedlemmene. Femte medlem ble valgt av Grimstad formannskap.

Formål
Målet for Gamlehjemmet var å gi mindre bemidlete og ubemidlete kvinner og menn et hyggelig hjem der de kunne ha et sorgfritt opphold med godt stell og pleie. På gamlehjemmet bodde mellom 14 og 20 pensjonister. Betalingen skulle være så lav som mulig og varierte etter omstendighetene.

Kommunal overtakelse
Gamlehjemsforeningen drev hjemmet frem til 1979. Etter 68 år så foreningen seg ikke lenger i stand til å drive et gamlehjem i en den gamle bygningen i forhold til moderne standarder. Driften av Grimstad gamlehjem ble overtatt av Grimstad kommune i 1979. Ved overdragelsen ble foreningsarkivet bestående av regnskaper og protokoller overdratt til Aust-Agder kulturhistoriske senter.

Arkivet
Arkivet etter Grimstad gamlehjem befinner seg på Aust-Agder museum og arkiv i Arendal. Arkivet spenner seg fra innvielsesåret, 1911, og frem til 1979, da kommunen overtok driften av hjemmet. Arkivet inneholder møtebøker og regnskapsmateriale.

Kilder
Grimstad bys historie. Paa kommunal foranstaltning utg. ved en komité. 1927

Eksterne lenker
 

Grimstad
Etableringer i 1911
Privatarkiv fra Aust-Agder
Arkiv oppbevart ved KUBEN
Bob Odenkirk

Robert John «Bob» Odenkirk (født 22. oktober 1962) er en amerikansk skuespiller, komiker, regissør, filmforfatter og produsent. Han har vært medprodusent av den komiske TV-serien Mr. Show with Bob and David for kanalen HBO, og er også kjent for hans periodiske roller i TV-seriene Breaking Bad og The Larry Sanders Show. På 1980- og 1990-tallet arbeidet hans som skribent for TV-program som Saturday Night Live, Get A Life, The Ben Stiller Show, og The Dennis Miller Show. 

På midten av 1990-tallet skapte Odenkirk og David Cross komedien Mr. Show with Bob and David som gikk i fire sesonger og ble en kultsuksess. Tidlig på 2000-tallet oppdaget Odenkirk Tim Heidecker og Eric Wareheim og produserte deres TV-serier Tom Goes to the Mayor og Tim and Eric Awesome Show, Great Job!. Han har regissert fire filmer: Melvin Goes to Dinner (2003), Let's Go to Prison (2006) og The Brothers Solomon, foruten også komedien Movie 43 (2013). Som skuespiller har han spilt i en rekke filmer, blant annet journalistfilmen The Post fra 2017.

Liv og virke

Første år 
Odenkirk ble født i Berwyn i Illinois og er oppvokst ikke langt derfra i Naperville. Han var en av Barbara og Walter Odenkirks syv unger. Hans foreldre jobbet i en trykkeriforretning. Hans far hadde problemer med alkohol og hans foreldre ble senere skilt. Han likte seg ikke godt i Naperville, og følte at det var som en blindvei. Han har sagt at han ikke kunne vente å flytte til en ny og større by hvor han kunne være sammen med mer interessante og spennende folk. Han begynte senere på Columbia College Chicago. 

Han begynte med å skrive komedie som DJ i radioen WIDB Carbondale. Etter tre år med collage og radio forsøkte han seg med stand-up komedie i Chicago. Han deltok også i «The Players Workshop of the Second City» hvor han møtte Robert Smigel og de begynte et samarbeid som varte i årvis og som tok Odenkirk til Saturday Night Live.

Referanser

Eksterne lenker 
 
 
  Better call Saul! - offisielt nettsted for Odenkirks rolle på Breaking Bad

Skuespillere fra USA
Filmprodusenter fra USA
Regissører fra USA
Komikere fra USA
Personer fra Berwyn i Illinois
Personer fra Naperville
Jacques Paisible

Jacques Paisible (ca. 1656 – 1721) var en fransk blokkfløytevirtuos og barokk-komponist som virket i England i om lag 40 år.

Liv og virke 
Jacques Paisible stammet fra en familie av musikere som var aktive ved det franske kongehoffet. 

I 1673 kom Paisible til England sammen med komponisten Robert Cambert. De første sporene etter ham i London er som deltaker under oppføringen av masquen Calisto av Nicholas Staggins (død 1700). Fra 1677 var Paisible hoffmusiker, og 1685 ble han medlem av kong Jakob IIs King's Musick. I 1693 – 1702 var han hoffkomponist for prins Jørgen, den kommende dronning Annes ektemann.

Paisible skrev enkelte sceneverk for flere Londonteatre og samlinger med danse- og fløytemusikk. Paisibles komposisjoner er i fransk barokkstil, først i de senere verkene kan det spores italiensk innflytelse.

Verk i utvalg 

 «Rare en tout», Comédie-Ballet (1677)
 The Humor of Sir Falstaff (1700)
 King Edward III. (rundt 1700)
 Love Stratagen (1701)
 She Wou'd & She Wou'd not
 The Complete Flute-Master (1695)
 6 sonater for 2 blokkfløyter op. 1 (1702)
 Mr. Isaak's New Dances Master for her Majesty's Birthday (1704)
 Six Setts of Aires for 2 blokkfløyter og b.c. op. 2 (1720)
 13 Sonaten for blokkfløyte og b.c.
 4 Suiten for blokkfløyte og b.c.
 Sonata for two Trumpets or Hautbois, two violins, Tenor and Basses in D

Referanser

Kilder 
«The new Grove dictionary of music and musicians, 2nd Edition»

Eksterne lenker 
 Six Setts of Aires, Naxos. Omtale på classicstoday.com
 

Barokkomponister
Franske komponister
Operakomponister
Blokkfløytister
Gottfried Finger

Gottfried Finger (1660–1730) var en mährisk-tysk gambevirtuos, kapellmester og komponist.

Liv 
Etter å ha fått musikkutdanning på hjemstedet virket Gottfried Finger ved hoffet til fyrstbiskopen av Olomouc, Karl II von Liechtenstein-Kastelkorn, i Kroměříž, der hans tidligste kjente komposisjon oppbevares. Etter et kort opphold i München rundt 1682, reiste han til England. Han ble opptatt i det kongelige kapell i 1685 og ble kjent som Geoffrey eller Godfrey Finger. Her dediserte han i 1687 sitt op. 1 til den engelske kongen. Etter at kongen havnet i eksil året etter, var Finger en tid  med stor suksess frilansmusiker, og ble en av de viktige figurene i Londons musikkliv. 

Etter 1702 virket han som kammermusiker i Berlin, i 1707 ble han medlem av hoffkapellet i Innsbruck og kapellmester året etter. Sannsynligvis beholdt han denne posten til sin død, også etter at hoffet i 1717 flyttet til  Neuburg an der Donau, i 1718 til Heidelberg og i 1720 til Mannheim.

Musikk 
Fingers verk er påvirket av hans samtidige mähriske og böhmiske kolleger Pavel Josef Vejvanovský og  Heinrich Ignaz Biber. 

Finger skrev sonater for ulike instrumenter. Mens han var i London komponerte han teatermusikk og i Berlin to operaer.

Verk i utvalg 
 Sonatae XII. pro diversis instrumentis quarum tres priores pro violino & viola di gamba, proximae tres pro II violis & viola di basso, tres sequentes pro III violinis, relique pro II violinis & viola, omnes ad bassum continuam pro organo seu clavicymbalo formantur ...., opus 1, (Amsterdam, Estienne Roger rundt 1690)
 Six Sonatas of two parts for two flutes ...., opus 2, (London, John Walsh & Joseph Hare rundt1688)
 Six sonates à 2 flûtes & 1 basse continue ...., opus 4, (Amsterdam, Estienne Roger rundt 1690)
 X Suonatae a tre, due violini e violoncello o basso continuo ....., opus 5 , (Amsterdam, Estienne Roger rundt 1690)
 7 sonater for trompet, obo, bass og b.c.
 7 suiter for baryton og b.c.
 Overtyre til serenataen Das fünfte Element (Heidelberg, 1718)
 Opera; Der Sieg der Schönheit über die Helden med Jean-Baptiste Volumier og Stricker (Berlin, 1706, tapt)
 Opera; Roxane und Alexanders Hochzeit (Berlin, 1708, tapt)

Referanser

Litteratur 
 
 
 Robert Rawson: Liste over en rekke musikkvitenskapelige publikasjoner over Fingers liv og virke

Eksterne lenker 
 
 
 
 Sonater fra opus 1,2,4 og 5 i  Archiv des Tiroler Landesmuseum Ferdinandeum, Innsbruck
 

Barokkomponister
Tyske komponister
Operakomponister
Akrotiri (Santorini)

Akrotiri er en minoisk bronsealderbosetning på den vulkanske greske øya Santorini (Thera). Bosetningen ble ødelagt i en voldsom og eksplosiv vulkanutbrudd en gang rundt 1500 f.Kr. og gravlagt i vulkansk aske, noe som bevarte levninger av vakre freskoer (veggmalerier) og mange objekter og kunstverker. Bosetningen har blitt forslått som en mulig inspirasjon for Platons fortelling om Atlantis. Stedet har blitt undersøkt og arkeologisk utgravd siden 1967. Akrotiri er den eneste minoiske bosetning som er avdekket utenfor Kreta,

Minoisk bosetning 
 
Utgravningene ved Akrotiri har avdekket bronsealderbosetning på Santorini som er knyttet til den minoiske sivilisasjon grunnet inskripsjoner i Linear A, og store likheter i håndverk og kunstgjenstander som særlig freskomaleriene. Utgravningsstedet er navngitt etter en moderne gresk landsby som ligger på en høyde like ved. Hva stedet opprinnelig het i oldtiden er ukjent.

Akrotiri ble gravlagt av den omfattende minoiske erupsjonen på midten av andre millennium f.Kr. (i løpet av den senminoiske periode IA); som et resultat, tilsvarende de romerske ruinene av Pompeii som skjedde senere, er stedet bemerkelsesverdig godt bevart. Freskoer keramikk, møbler, innbo, avansert kloakksystem og bygninger i hele tre etasjer har blitt oppdaget på stedet. Utgravningene begynte i 1967 av den greske professor Spyridon Marinatos.

En del historikere har foreslått at denne bosetningen, foruten også katastrofen som etterlot bosetningen ukjent det meste av historien siden, var inspirasjonen til Platons beskrivelse av Atlantis, som er nevnt i hans dialoger Timaios og Kritias. Utgravde gjenstander har blitt tatt vare på i et museum som ligger avsides fra utgravningsstedet, Museet for forhistoriske Thera. Kun et enkelt objekt av gull har blitt funnet, skjult under gulvbelegget, og ingen menneskelige skjelettlevninger (i motsetningen til katastrofen ved Pompeii). Det antyder at evakueringen av stedet grunnet den vulkanske aktiviteten skjedde i velordnet vis med lite eller intet tap av liv. 

En ambisiøs takstruktur som hadde til hensikt å beskytte stedet, raste sammen rett før det var ferdigstilt i 2005, og drepte samtidig en besøkende. Ingen umiddelbar skader ble påført oldtidsgjenstandene. Som et resultat av ulykken ble stedet stengt for besøkende og først gjenåpnet i april 2012.

Billedgalleri av Akrotirifreskoer fra ulike museer

Galleri av museumsgjenstander på Santorini 
De fleste av bildene her har blitt fargekorrigert av Picture Workshop hos tyske Wikipedia. Gult lys (uten blå bølgelengde) som benyttes av museer sørger i stor grad for å redusere risikoen for at fargene taper seg. Forskjellene i teknisk tilnærming og antagelser i fargeleggingen har ført til variasjoner i fargegjengivelsen.

Referanser

Eksterne lenker 
 
 Turer med veiledning 
 Offisielt nettsted for det arkeologiske stedet
 En besøkendes redegjørelse
 Akrotiri - Santorini's Mystery 
 Det arkeologiske stedet Akrotiri

Santorini
Arkeologiske steder i Hellas
Gresk bronsealder
Minoisk kultur
Aissata Toure

Aissata Toure (født 18. september 1990) er en guineansk friidrettsutøver som konkurrerer i sprintløp. Hun representerte landet sitt under Sommer-OL 2012 i London, der hun ble slått ut i de innledende rundene på 100 meter.

Referanser

Eksterne lenker 
 

Guineanske sprintere
Deltakere for Guinea under Sommer-OL 2012
Friidrettsutøvere under Sommer-OL 2012
Fødsler i 1990
Personer fra Conakry
Gaustad kapell

Gaustad kapell er et kapell i Hustadvika kommune i Møre og Romsdal. Kapellet ble innviet 17. juni 2001. Det drives av en stiftelse.

Det er gravplass ved kapellet.

Referanser

Eksterne lenker 
 Hustadvika kirkelige fellesråd
 Eide menighet

Kirker i Hustadvika
Norske kirker fra 2001
Eide
Adnan Januzaj

Adnan Januzaj (født 5. februar 1995) er en belgisk fotballspiller som spiller for den spanske klubben Real Sociedad.

Januzaj, som er født i Brussel, startet karrieren i belgiske Anderlecht. Han er av kosovoalbansk opprinnelse. I 2011 kom han til Manchester United i en alder av 16 år.

Klubbkarriere 
Januzaj, som er kantspiller, debuterte for Manchester United 11. august 2013 i Community Shield-finalen mot Wigan.
Han ligadebuterte den 14. september mot Crystal Palace på Old Trafford. Den 5. oktober fikk han sin første kamp fra start for Manchester United borte mot Sunderland på Stadium of Light i Premier League. Januzaj scoret begge Uniteds mål og ble matchvinner i kampen som til slutt endte 2–1. Den 21. desember scoret han sitt første hjemmemål, hjemme mot West Ham i en kamp som endte 3–1 til Manchester United.

Den 31. august 2015 ble Januzaj lånt ut fra Manchester United til den tyske klubben Borussia Dortmund ut 2015/2016-sesongen. 6. januar 2016 ble han hentet tilbake til Manchester United, da han kun hadde fått spille seks kamper for Borussia Dortmund. Manchester United og Sunderland ble 12. august 2016 enige om en avtale som gjør at Januzaj lånes ut til Sunderland for hele sesongen 2016/17.

Landslaget
Han ble tatt ut i s tropp til VM i fotball 2018 i Russland.

Den 28. juni 2018 scoret han sitt første landslagsmål for  mot .

Meritter 
Manchester United
 FA-cupen (1): 2015/16
 FA Community Shield (1): 2013

Referanser

Eksterne lenker 
 
 ManUtd.com – Spillerprofil

Belgiske fotballspillere
Spillere i Fotball-VM 2014
Spillere i Fotball-VM 2018
Fotballspillere for Manchester United FC
Fotballspillere for BV Borussia 09 Dortmund
Fotballspillere for Sunderland AFC
Fotballspillere for Real Sociedad
Fotballspillere for Sevilla FC
Personer fra Brussel
Fødsler i 1995
Harstveitbekken kraftverk

Harstveitbekken kraftverk er et vannkraftverk i Åmli kommune i Agder.

Det er et elvekraftverk som utnytter et fall på 240 meter i Harstveitbekken.

Installert effekt er 1,8 MW fra en peltonturbin. Årsproduksjon er 5,5 GWh.

Det ble i 2016 gitt konsesjon for en utvidelse ved å overføre vann fra Skrebekk. Det øker produksjonen til 6,5 GWh og effekten til 2 MW. Tiltaket er antagelig gjennomført, men ikke verifisert pr mars 2020.

Småkraft overtok kraftverket 01.12.2021.

Referanser

Kilder
 
 NVE vannkraftdatabase
 NVE konsesjonssak for utvidelse

Småkraftverk i Agder
Kraftverk i Åmli
Arendalsvassdraget
Kraftverk etablert i 2009
Småkraft AS
Ji Jia

Ji Jia (kinesisk: 吉 佳; pinyin: Jí Jiā, født 22. januar 1985 i Jilin, Jilin) er en kinesisk kvinnelig skøyteløper som representerte hjemlandet i Vinter-OL 2006 i Torino.

Personlige rekorder

Meritter

Internasjonale mesterskap 
Olympiske leker (Vinter) deltatt i ett OL (ved tre konkurranser)
 Torino 2006 på 1 500 m, 3 000 m og lagtempo.
 Beste resultat individuelt delt 22.-plass på 1 500 m og en 8.-plass i lagtempo begge i Torino 2006.

Allround-VM på skøyter deltatt i ett VM
 Moskva 2005.
 Beste resultat 21.-plass i Moskva 2005.

Enkeltdistanse-VM på skøyter deltatt i ett VM (ved to konkurranser)
 Seoul 2004 på 1 500 m og 3 000 m.
 Beste resultat 11.-plass på 1 500m i Seoul 2004.

Sammenlagt i Verdenscupen 

Sort-markert rubrikk = Ikke avholdt konkurranser for sesongen.
– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.

Referanser

Eksterne lenker 
 
  Ji Jia på Jakub Majerski's Speedskating database (Adelskalender distanser og sammenlagt)
  Profil (gammel) på data.ISUresults.eu og Profil (ny) på www.ISU.html.infostradasports.com sine nettsider. (distanseresultater)
  Ji Jia på SpeedskatingResults.com (personlige rekorder og resultater)
  Ji Jia  på SportNavigator.nl (personlige rekorder og info)
  Ji Jia på Effesport.nl (noen resultater)
 
  Ji Jia på torino2006.it
Bilder
  Bilder av Ji Jia på SpeedSkatingPhotos.info/DesgPhoto.com

Kinesiske skøyteløpere
Deltakere for Kina under Vinter-OL 2006
Skøyteløpere under Vinter-OL 2006
Deltakere for Kina i enkeltdistanse-VM på skøyter
Personer fra Jilin i Jilin
Artikler i skøytesportprosjektet
Haga kirke

Haga kirke er en arbeidskirke fra 1995 i Samnanger kommune i Hordaland. Byggverket er i tre og har 230 sitteplasser.

Eksterne lenker
 Samnanger menighet
 Haga kapell i «Norges kirker»
 

Kirker i Samnanger
Kirker i Hardanger og Voss prosti
Norske kirker fra 1995
Soks kraftverk

Soks kraftverk er et vannkraftverk ved Hønevatn i Fyresdal kommune i Vestfold og Telemark.

Det er et elvekraftverk som utnytter et fall på 190 meter.

Installert effekt er 1 MW. Årsproduksjon er 4 GWh.

Småkraft AS har i 2021 kjøpt alle aksjene i Soks Kraftverk AS.

Referanser

Kilder
 
 NVE vannkraftdatabase
 Småkraft AS

Småkraftverk i Vestfold og Telemark
Kraftverk i Fyresdal
Arendalsvassdraget
Kraftverk etablert i 2009
Småkraft AS
Scott Lawrence

Scott Lawrence (født 27. september 1963 i Los Angeles) er en amerikansk skuespiller best kjent for sin rolle som Cmdr. Sturgis Turner på CBS-serien JAG. Lawrence spilte rollen fra 2001 til 2005, da serien sluttet.

Karriere 
Lawrence begynte sin karriere i Hollywood sent på 1980-tallet med biroller på TV og film. Han debuterte som en gjerningsmann forsvaret av James Earl Jones i Lov og rett i L.A.. Han hadde en tilbakevendende rolle på Murphy Brown og var på begynnelsen av 1990-tallet en semi-regular på Whoopi Goldberg-serien Bagdad Cafe.

I film var hans første opptreden i 1990-thrilleren The First Power med Lou Diamond Phillips. Han dukket også opp i 1993-skrekkfilmen Doppelganger av Drew Barrymore. Other credits include the Jean-Claude van Damme vehicle Timecop and Howard Sterns Private Parts.

Fra 1994 til 2006 spillet Lawrence stemmen for Darth Vader i Star Wars-videospillserien produsert av LucasArts. Etter opptredenen i Star Wars: Empire at War, ble han etterfulgt av Matt Sloan. Lawrence returnerte til rollen i spillet Star Wars Jedi: Fallen Order i 2019.

I 2011 opptrådte Lawrence i NCIS, en spin-off av JAG i sesong 8-episoden «A Man Walks Into a Bar...» riktignok som en annen karakter.

Hans filmopptredener inkluderer blockbuster-filmen Avatar og 2010s The Social Network.

I 2019 dukket Lawrence opp som spesialagent Billy Taggart i den kritikerroste Netflix-serien Unbelievable.

I 2020 dukket Lawrence opp som gjest på Studio 60 on the Sunset Strip-maratoninnsamlingsepisoden i The George Lucas Talk Show.

Utvalgt filmografi

Film

Fjernsyn

Videospill

Referanser

Eksterne lenker 
 

Skuespillere fra USA
Stemmeskuespillere fra USA
Personer fra Los Angeles
Bukketorn

Bukketorn (Lycium barbarum) eller vanlig bukketorn er en opptil 2,5 m høy busk i søtvierfamilien. Den har lilla blomster og orange bær. Disse har navnet gojibær når de er i tørket form. Bærene er meget næringsrike, mens de grønne delene av planten er giftige. Både bær og bark har spilt en stor rolle i tradisjonell, kinesisk medisin.
 
Arten hører opprinnelig hjemme i Kinas vestlige og sentrale provinser, hvor den finnes på lyse voksesteder med varm og fuktig jord, og med lavt innhold av kalk og nitrogen. Busken er innført til Europa og har spredt seg til store deler av kontinentet. I Norge finnes den viltvoksende rundt Oslofjorden og noen andre steder på Østlandet og Sørlandet.

Gojibær 
Gojibær er de tørka bærene av bukketorn. Bærene er meget næringsrike, og inneholder flere vitaminer, mineraler, antioksidanter og også aminosyrer.

Eksterne lenker 
 

Søtvierfamilien
Zhang Yaolin

Zhang Yaolin (kinesisk: 张耀霖 , født 25. oktober 1986) er en kinesisk mannlig skøyteløper.

Personlige rekorder

Meritter

Internasjonale mesterskap 
Sprint-VM på skøyter deltatt i ett VM
 Heerenveen 2011.
 Beste resultat 43.-plass i Heerenveen 2011.

Enkeltdistanse-VM på skøyter deltatt i ett VM (ved en konkurranse)
 Richmond 2009 på 500 m.
 Beste resultat 18.-plass på 500 m i Richmond 2009.

Sammenlagt i Verdenscupen

Referanser

Eksterne lenker 
 
  Profil på Jakub Majerski's Speedskating database (Adelskalender distanser og sammenlagt)
  Profil (gammel) på data.ISUresults.eu og Profil (ny) på www.ISU.html.infostradasports.com sine nettsider. (distanseresultater)
  Profil på SpeedskatingResults.com (personlige rekorder og resultater)
  Profil  på SportNavigator.nl (personlige rekorder og info)
  Profil på Effesport.nl (noen resultater)
Bilder
  Bilder på SpeedSkatingPhotos.info/DesgPhoto.com

Kinesiske skøyteløpere
Deltakere for Kina i enkeltdistanse-VM på skøyter
Artikler i skøytesportprosjektet
Fødsler i 1986
Fossingfallene kraftverk

Fossingfallene kraftverk er et vannkraftverk i Kragerø kommune i Vestfold og Telemark.

Inne i Fossingfjorden på grensen mellom Kragerø og Bamble lå et gammelt nedlagt industriområde, Fossing Tresliperi.
Det ble oppført i 1889. Vannkraften ble brukt i tre turbiner for direkte drift av treslipemaskinene. Det var og et lite elektrisk likestrømaggregat på 8 kW for belysning.

I 1937 ble det installert en francisturbin på 500 kW som avløste de eldre turbinene.

I 1997 ble denne byttet ut med fire Cornell francisturbiner på 40 kW hver. Disse var i drift fram til juli 2017.

Fallhøyden fra Grummestadvannet er ca 20 meter.

Fossingvassdraget er trolig det første regulerte vassdraget i Norge. Vassdraget har ialt 12 reguleringsdammer som i sin tid tilhørte Cistercienterklosteret på Hovedøen i Oslo. Derav kan en slutte at anlegget må ha vært bygget for Reformasjonen (1537). Vassdraget har siden den tid vært nyttet sammenhengende til ulike former for produksjon: Sagbruk, kornmølle, drift av tresliperi og prosessvann til dette, samt el.produksjon.

Sommeren 2017 ble alle bygninger, inklusiv kraftverket, jevnet med jorden for å berede grunnen til et fiskeoppdrettsanlegg.

Kilder
 NVE
 Fossingkraft AS

Minikraftverk i Vestfold og Telemark
Kraftverk i Kragerø
Kraftverk etablert i 1989
Kraftverk etablert i 1937
Kraftverk etablert i 1997
Kraftverk nedlagt i 2017
Tidligere kraftverk i Norge
Lorène Bazolo

Lorene Bazolo (født 4. mai 1983) er en brazzavillekongolesisk friidrettsutøver som konkurrerer i sprintløp. Hun representerte landet sitt under Sommer-OL 2012 i London, der hun ble slått ut i de innledende rundene på 100 meter.

Referanser

Eksterne lenker 
 

Brazzavillekongolesiske sprintere
Deltakere for Republikken Kongo under Sommer-OL 2012
Friidrettsutøvere under Sommer-OL 2012
Deltakere for Republikken Kongo under Sommer-OL 2016
Friidrettsutøvere under Sommer-OL 2016
Deltakere for Republikken Kongo under Sommer-OL 2020
Friidrettsutøvere under Sommer-OL 2020
Deltakere for Portugal under EM i friidrett 2018
Deltakere for Portugal under VM i friidrett 2017
Deltakere for Portugal under EM i friidrett innendørs 2021
Deltakere for Portugal under VM i friidrett innendørs 2022
Deltakere for Portugal under VM i friidrett 2022
Deltakere for Portugal under EM i friidrett 2022
Kaina Martinez

Kaina Martinez (født 20. februar 1986) er en belizisk friidrettsutøver som konkurrerer i sprintløp. Hun representerte landet sitt under Sommer-OL 2012 i London, der hun ble slått ut i de innledende rundene på 100 meter.

Referanser

Eksterne lenker 
 

Beliziske sprintere
Deltakere for Belize under Sommer-OL 2012
Friidrettsutøvere under Sommer-OL 2012
Deltakere for Belize under VM i friidrett 2011
Deltakere for Belize under Panamerikanske leker 2015
Friidrettsutøvere under Panamerikanske leker 2015
Julija Balykina

Julija Balykina, hviterussisk Юлія Балыкіна (født 12. april 1984 i Bulgan, død 28. oktober 2015 i Minsk) var en hviterussisk friidrettsutøver som konkurrerte i sprintløp. Hun representerte landet sitt under Sommer-OL 2012 i London, der hun ble slått ut i de innledende rundene på 100 meter.

Referanser

Eksterne lenker 
 

Hviterussiske sprintere
Deltakere for Belarus under Sommer-OL 2012
Friidrettsutøvere under Sommer-OL 2012
Personer etter føde- eller oppvekststed i Mongolia
Wei Yongli

Wei Yongli (født 11. oktober 1991) er en kinesisk friidrettsutøver som konkurrerer i sprintløp. Hun representerte landet sitt under Sommer-OL 2012 i London, der hun ble slått ut i de innledende rundene på 100 meter. 

I 2021 representerte hun Kina på stafettlaget på 4 × 100 meter under Sommer-OL 2020 arrangert i Tokyo der laget kom på 6. plass i finalen.

Referanser

Eksterne lenker 
 

Kinesiske sprintere
Deltakere for Kina under Sommer-OL 2012
Friidrettsutøvere under Sommer-OL 2012
Deltakere for Kina under Sommer-OL 2016
Friidrettsutøvere under Sommer-OL 2016
Deltakere for Kina under Sommer-OL 2020
Friidrettsutøvere under Sommer-OL 2020
Deltakere for Kina under VM i friidrett 2015
Deltakere for Kina under VM i friidrett 2017
Deltakere for Kina under VM i friidrett 2022